**A család és a családjog fogalma, fejlődése, jogi szabályozása**

**A Csjk. alapelvei**

**I. Mi a család?**

* személyes kapcsolat
* vagyoni kapcsolat
* egy háztartásban élnek
* jogilag szabályozott, államilag elismert
* párkapcsolat
* vérségi kötelék
* jogilag elismertrokoni kötelék (örökbefogadás)

**Háztartás:** együtt lakó, együtt fogyasztó, a megélhetési költségeiket együtt viselő emberek csoportja, akik általában, de nem feltétlenül rokonok.

**A család** fogalmát a XX.sz. közepén határozták meg az Emberi Jogok Egyetemes Nyilatkozata 16. cikk (3) bekezdésében:

„A család a társadalom termé­szetes és alapvető egysége, és joga van a társadalom, valamint az állam védelmére.”

Nem úgy fogalmaz, hogy ami az állam védelme alatt áll!!!!

Ebből következik, hogy minden családnak joga van az állam és a társadalom védelmére.

**Katolikus egyház szerint**: „A család nem pusztán jogi, szociális és gazdasági egység, hanem sokkal inkább a szeretet és szolidaritás közössége, amely egyedül alkalmas arra, hogy tanítson és átadjon olyan kulturális, etikai, szociális szellemi és vallási értékeket, amelyek nélkülözhetetlenek saját tagjainak és a társadalomnak jólétéhez és fejlődéséhez”

Hatályos törvényeink nem határozzák meg a család fogalmát.

1. **A magyar jogfelfogás a családdal kapcsolatban:**

Alaptörvény L) cikke: Magyarország védi a házasság intézményét, mint férfi és nő között, önkéntes elhatározás alapján létrejött életközösséget és a családot, mint a nemzet fennmaradásának alapját.

 A család védelme a házassággal együtt fogalmazódik meg. Az Alaptörvény 4. módosítása ezt kiegészítette azzal, hogy „a családi kapcsolat alapja a házasság, illetve a szülő-gyermeki viszony”. A családok védelméről szóló 2011. évi CCXI. tv 7. §-a szólt így, amit az Alkotmánybíróság megsemmisített, mert túl szűknek találta, ezt megkerülve Alaptörvényi szintre emelték. Ezzel az un. „tényleges családi kapcsolatokat” akarja kirekeszteni a jogvédelem alól. (pl. azokat a családokat, ahol nem nevelnek gyermeket, élettársak, stb.)

A 2011-es népszámlálási adatok szerint Magyarországon az élettársi kapcsolatban élők:

1970 1990 2000 2011

2% 4% 10% 18%

? Hogyan kapnak védelmet a nem házasságban vagy az alapján létrejött családok?

Alaptörvény Q) cikke:

*(2) Magyarország nemzetközi jogi kötelezettségeinek teljesítése érdekében biztosítja a nemzetközi jog és a magyar jog összhangját.*

*(3) Magyarország elfogadja a nemzetközi jog általánosan elismert szabályait. A nemzetközi jog más forrásai jogszabályban történő kihirdetésükkel válnak a magyar jogrendszer részévé.*

VI. cikk:

*(1) Mindenkinek joga van ahhoz, hogy magán- és családi életét, otthonát, kapcsolattartását és jó hírnevét tiszteletben tartsák.*

Európai Unió:

* a családdal kapcsolatos jogintézményeket, ellátásokat, stb. minden ország önállóan szabályozza, de a nemzetközi bírói (Európai Jogok Emberi Bírósága) gyakorlat *(„amikor arról kell dönteni, hogy egy kapcsolat „családi életnek” minősül-e, számos tényező releváns lehet, beleértve annak vizsgálatát, hogy a pár együtt él-e kapcsolatuk hosszát, és hogy demonstrálják –e egymás felé való elkötelezettségüket gyermekvállalással vagy egyéb módon”)* és a nemzetközi egyezmények befolyásolják, állandóan tágítják a fogalmat.

**Változik-e a családi élet, a nyugati család szerepe?**

Ennek a folyamatnak az elején a **családok gazdasági egységben éltek**, alapvető termelő egységekként, hiszen a mezőgazdasági társadalmakban önellátók voltak. (maguk állították elő az ételt, a háztartási eszközök, berendezési tárgyak, stb nagy részét) Az elszigeteltség és a közlekedési eszközök hiánya miatt itt folyt a gyermekek oktatása, az öregek ellátása, és a szórakoztatás is.

A modern, ipari társadalmakban előbb a férfiak, majd a nők kerestek munkát a családon kívül (gyárakban, hivatalokban) a gyermekeket állami iskolába iratták, az öregek szociális otthonba kerültek, a szórakozást üzleti vállalkozások biztosították (mozi), stb.

 kialakult a **nukleáris család**

DE az 1950-es évektől ez a családmodell is olyan változásokon esett át, amely még a legalapvetőbb funkcióját is veszélyezteti, az utódnemzést, nem is beszélve a többi feladatáról.

Ezek a tendenciák jelentkeznek

* a termékenységcsökkenésében
* a házasságkötések számának csökkenésében
* a válások számának emelkedésében
* a házasságon kívül születések növekedésében

**?Milyen volt a családban élők szerepe 1900-ban?**

* két külön világ, férfiaké (versengés, kitartás, szexuális hódítás, szívósság, hatalom erő, dominancia, szellemi tevékenység), nőké (illendőség, lágyság, kellem, terhesség, gyermekgondozás, háztartásvezetés, a férj kiszolgálása, intellektuális élet elnyomása)
* szexualitás másként értékelése (nők szűzen menjenek férjhez, a szülői házból a férj ágyába vezet az út, férfiak férfiatlannak minősültek, ha nem volt szexuális tapasztalatuk, nem létezett házasságon belüli erőszak)
* gazdasági szerep (férfiaktól függtek a nők pénzügyi és gazdasági értelemben, sok államban nem lehetett vagyonuk, gyámság alatt álltak)
* nem volt születésszabályozás
* a válás nem volt megengedett (vagy nagy stigmát jelentett a nő számára)
* házasságon kívül született gyermek törvénytelennek minősült
1. **Családtípusok:**
* a gyermeket azok a szülők nevelik fel, akiktől származik – a szülők és a gyermekek élnek együtt
* többgenerációs család a felmenőkkel együtt élnek a családtagok
* több család együttélése (kommuna)
* vegyes családok – újjászervezett család – a gyermekek nem élnek együtt az egyik vagy mindkét szülővel
* egyszülős család
1. **A család funkciói:**
* biológiai reprodukciós: családtervezés, utódok létrehozása, nemi kapcsolatok rendezése, gyermekek gondozása
* gazdasági funkció: megszabja a család helyét, státuszát a társadalomban, befolyásolja a család lehetőségeit a kultúra, a művelődés, pihenés, szolgáltatás igénybevétele szempontjából
* politikai funkció: konfliktus kezelő-megoldó
* szocializációs funkció: óvodai-iskolai, stb. jellemformáló nevelés
* társadalmi kontroll: a család formálja a gyermeket személyiséggé és befolyásolja a családtagok magatartását, átfogja a családtag viselkedését.

(R. Winch után – Modern család)

# II. A családi jog fogalma

Családi viszonyok jogi szabályozása – a társadalmi –gazdasági viszonyok hatnak ugyanúgy hatnak rá, mint más jogviszonyokra – egyes vélemények szerint csak a krízishelyzeteket szabályozza

A családi jog a jogrendszer önálló ága, a családi kapcsolatok személyi és legfontosabb vagyoni jogi hatásait tartalmazza.

A tárgyi értelemben vett családi jog részei:

1. a házasság,
2. a rokonság és
3. a gyámság

# A családi élet szabályozása a jogrendszerben

**Középkor** : A házassággal és a családdal kapcsolatos joghatóságot a házastársak, a család személyi viszonyokra alapvetően az **egyház** hatáskörében voltak. A családdal kapcsolatos vagyonjogi viszonyok szokásjogi úton alakultak ki.

**Újkor és legújabbkor**: A polgári házasság alapeszméje, hogy **a házasság szerződés**, amely meghatározott esetben **felbontható**, s komoly lépéseket tesz a **nők személyi és vagyonjogi egyenjogúsítása** felé.

Magyarországon az 1894. évi XXXI. tc. a házassági jogról (kötelező polgári házasság, felbonthatóság az ún. vétkességi elv alapján) és az 1877. évi XX. tc. a gyámsági és gondnoksági ügyek rendezéséről jelentős lépés volt a korabeli európai jogrendszer felé, ugyanakkor számos szokásjogi elemet érintetlenül hagyott. A családi jog a magánjog része.

**A szocializmus időszakában**: 1952. IV. tv (Csjt.)

Alapvető módosítások

* Nem érvénytelen a külföldivel kötött házasság a NET engedélye nélkül (1974.)
* Érvénytelenségi akadály lett az örökbefogadó és örökbefogadott házassága (1974.)
* A házasságkötést az anyakönyvvezető csak a házasságkötési szándék bejelentését követő három hónap utáni időpontra tűzheti ki.  (1986.)
* kiskorúak házassága
	+ (teljes cselekvőképességhez (18) és a korlátozottan cselekvőképességhez (12) kötődött (1953-59.)
	+ 18 éves férfi és 16 éves nő gyámhatósági engedély nélkül, ezt megelőző 2 évben engedéllyel (1974.)
	+ 18 éves nő és férfi, ezt megelőző 2 évben gyámhatósági engedéllyel (1986.)
* bontóper
* bontóper előtti meghallgatás Pp
* a házasulók a házasságkötés előtt, valamint a házastársak az egymás közötti vagyoni viszonyaikat - a házassági életközösség tartamára - szerződéssel rendezhetik. A szerződésben e törvény rendelkezéseitől eltérően határozhatják meg, hogy mely vagyon kerül a közös-, illetőleg a különvagyonba.
* a házasulók a házasság felbontása esetére rendezhetik a közös lakás további használatát,
* apaság nélküli gyermektartásdíj megszüntetése
* kapcsolattartás
* a gyermek sorsát érintő lényeges kérdések
* állami gondoskodás rendszere
* névváltoztatás

**A családjog forrásai**

A családi jog jogforrási rendszere többszintű és változatos:

1. **Nemzetközi egyezmények:**

**Emberi Jogok Egyetemes Nyilatkozata (1948, kihirdetve: 1956):**

*16. cikk*

1. *Mind a férfinak, mind a nőnek a házasságra érett kor elérésétől kezdve joga van fajon, nemzetiségen vagy valláson alapuló korlátozás nélkül házasságot kötni és családot alapítani. A házasság tekintetében a férfinak és a nőnek mind a házasság tartama alatt, mind a házasság felbontása tekintetében egyenlő jogai vannak.*
2. *Házasságot csak a jövendő házastársak szabad és teljes beleegyezésével lehet kötni.*
3. *A család a társadalom természetes és alapvető alkotó eleme és joga van a társadalom, valamint az állam védelmére.*

**Gazdasági-Szociális-Kulturális Jogok Nemzetközi Egyezségokmánya** (1966 New York, kihirdetve: 1976. 9. tvr.):

*10. cikk Az Egyezségokmányban részes államok elismerik, hogy*

1. *a lehető legszélesebb körű védelmet és segítséget kell nyújtani a családnak, amely a társadalom természetes és alapvető egysége, különösen a családalapítás tekintetében és addig, amíg a család felelős az eltartott gyermekek gondozásáért és neveléséért. Házasság csak a házasulandók szabad beleegyezése alapján köthető;*

#####  **Polgári és Politikai Jogok Egységokmánya**

##### *23. cikk*

1. *A család a társadalom természetes és alapvető egysége, és joga van a társadalom és az állam védelmére.*
2. *A házasságkötésre alkalmas korban levő férfiak és nők házasságkötési és családalapítási jogát el kell ismerni.*
3. *Házasságot csak a házasulandók szabad és teljes beleegyezése alapján lehet kötni.*
4. *Az Egyezségokmányban részes államok megfelelő lépéseket tesznek annak biztosítására, hogy a házasfelek jogai és kötelességei a házasság fennállása alatt és felbontása esetén egyenlőek legyenek. A házasság felbontása esetén rendelkezni kell a gyermekek szükséges védelméről.*

[**Nők elleni erőszak megszüntetéséről*szóló ENSZ Nyilatkozat***](http://www.unhcr.org/refworld/docid/3b00f25d2c.html)***(1993)***

*1. és 2. cikkelye a következőképpen határozta meg:*

1. *"A nők elleni erőszak bármely olyan, a nőket nemük miatt érő erőszakos cselekmény, mely testi, szexuális vagy lelki sérülést, kárt vagy sérelmet okoz vagy okozhat nőknek, beleértve az effajta tettekkel való fenyegetést, valamint a kényszerítést és a szabadságtól való önkényes megfosztást, történjen az a közéletben vagy a magánszférában.*
2. *Beleértendő, de nem korlátozandó a testi, szexuális és lelki erőszakra, melyet az áldozat a családon belül szenved el, ide értve a bántalmazást, a lánygyermekkel való szexuális visszaélést, hozományhoz kacsolódő erőszakot, a házasságon belüli nemi erőszakot, a női nemi szerv csonkítását vagy egyéb ún. hagyományos káros szokást, a nem partner általi erőszakot, valamint az erőszakhoz kapcsolódó kizsákmányolást.*
3. *Beleértendő továbbá a testi, szexuális és lelki erőszak, melyet az áldozat a családon kívül szenved el, mint például a nemi erőszak, a szexuális bántalmazás egyéb formái, a munkahelyi, iskolai vagy más intézményben, vagy máshol elkövetett szexuális zaklatás, valamint a kényszerű prostitúció.*
4. *Beleértendő továbbá a fizikai, szexuális vagy lelki erőszaknak az a formája, amelyet az állam követ el, akárhol is történik az."*

**A Gyermekek jogairól szóló ENSZ Egyezmény (1989. nov. 20.)**

**A tartásdíj külföldön való behajtása tárgyában New Yorkban 1956. évi június hó 20. napján kelt nemzetközi egyezmény**

**Uniós szabályok**

*Európa Tanács keretében elfogadott Európai Szociális Karta (1961),*

*2. A család jogai*

*A Karta kifejezett szociális, jogi és gazdasági védelemben részesíti a családokat, amelynek során nem tesz különbséget az egyes családmodellek között, csak oly módon, hogy nagyobb védelmet és támogatást biztosít az egyszülős családok számára.*

*a. Családi ellátások, és családnak nyújtott másfajta pénzügyi támogatások*

*b. Lakhatáshoz való jog*

*c.  Gyermekgondozás*

*Mindenki számára elérhető, magas színvonalú gyermekgondozási szolgáltatásokat kell biztosítani, a családok igényeinek megfelelően.*

*d. Családok szétválása*

*Különös figyelemmel kell lenni a gyermekek érdekeire a családok szétválása és a felügyelet megállapítása során, az eljárásokban lehetőséget biztosítva számukra a véleményük kinyilvánítására.*

*e.  Családi kötelezettségekkel rendelkező dolgozók joga az egyenlő esélyekre és bánásmódra*

A szülői felelősséggel kapcsolatos ügyekben a joghatóságot, a határozatok elismerését és végrehajtását szabályozó 2201/2003/EK rendelet (Brüsszel II:)

A gyermekek nemzetközi örökbefogadásának védelméről és az együttműködésről szóló, Hágában, 1993. május 29. napján kelt Egyezmény

**Alaptörvény**

Alaptörvény L) cikke: Magyarország védi a házasság intézményét, mint férfi és nő között, önkéntes elhatározás alapján létrejött életközösséget és a családot, mint a nemzet fennmaradásának alapját.

1. **Törvények:**
	* A Ptk, azaz a 2013. évi V. törvény IV. könyve (Csjk) a házasságról, a családról és a gyámságról,
	* Ptk. személyi jogi és öröklési jogi rendelkezései, (I. könyv)
	* Btk azaz a 2012. évi C. törvény
	* XIX. fejezet a nemi élet szabadsága és a nemi erkölcs elleni bűncselekmények
	* XX. fejezete a gyermekek érdekét sértő és a család elleni bűncselekmények
	* 1998. évi LXXXIV. törvény a családok támogatásáról, (Csp. törvény)
	* A családok védelméről szóló 2011. évi CCXI. törvény
	* 1997. évi XXXI. törvény a gyermekek védelméről és a gyámügyi igazgatásról,
2. **Alacsonyabb szintű jogforrások:** ezek vagy végrehajtják a törvényeket, vagy önállóan szabályoznak egyes részterületeket ezek közül legfontosabb: A gyámhatóságokra a gyermekvédelem és gyámügyi eljárásra vonatkozó 149/1997. (IX. 10.) Korm. rendelet.
3. **A Legfelsőbb Bíróság joggyakorlata** -kialakulóban
4. **Szokásjog:** pl. eljegyzés, hozomány intézménye a gyakorlatban élnek.
5. **Egyházi szabályok:** egyes egyházak saját jogforrásai ma is kötelező erővel bírnak a hívők körében.

**A családjogi viszonyok jellemzői:**

1. a családi viszonyok a magánszféra viszonyai, a mellérendeltség, és a diszpozitivitás (hézagpótló) jellemző a felek viszonyára, azaz a jogviszonyt csak arra az esetre és csak annyiban szabályozzák, amennyiben a felek másként nem intézkednek

Diszpozivitás elve a szerződéses szabadság (akar-e, kivel, milyet, milyen tartalommal) egyik eleme, azt jelenti, hogy milyen tartalommal kívánják a felek a szerződést egybecsengő akaratlagos magatartásukkal létrehozni

1. szervesen illeszkedik a polgári jog számos intézményéhez (házastársak közötti közös tulajdon, a családi kapcsolatok befolyásolják az öröklési rendet stb.) pl,: a házastársak között a házasságkötéssel szerződés jön létre, melyben sajátos módon érvényesülnek a kötelmi jog intézményei (érvénytelenség, szerződés felbontása stb.)
2. de nem kerülhet sor a jogviszonyokban alanycserére, az anyagi jogosultságok forgalomképtelenek stb.

**A CSJK alapelvei**

A CSJK a Polgári Törvénykönyv IV. könyve ⇒ a Ptk. szerkezetétől és tartalmi követelményeitől nem lehet elválasztani

* Majdnem 15 éves munka eredménye, amely több szakmai verziót és nagy társadalmi visszhangot keltett
	+ először 1989-ben állított fel Kodifikációs Bizottságot az Igazságügyi Minisztérium.
	+ A munka 1998-ban kezdődött újra, amikor a kormány határozatot hozott a polgári jog rekodifikációjának szükségességéről és az erre irányuló munka megindításáról
	+ Számtalan bizottság, szakmai és politikai csatározás jellemzi a munkát, mire elkészült az új törvénykönyv
	+ Az új kódex 2010. május 1-jén, ötven évvel a hatályos Polgári Törvénykönyv hatálybalépését követően lépett volna hatályba, bár egyes részek esetében a hatálybalépésre csak 2011. januárjától, illetve 2015. januárjától került volna sor.
	+ 2010. április 26-án az Alkotmánybíróság a kellő felkészülési idő hiányára és a jogbiztonság ebből fakadó súlyos sérelmére hivatkozva alkotmányellenesnek találta és ezért megsemmisítette a Ptk. hatálybalépéséről és végrehajtásáról szóló törvényt
	+ Az új Kormány hatalomra kerülése után azonnal intézkedett a hosszas társadalmi vitában megtárgyalt, a korábbi Kormány és Parlament által már elfogadott Polgári Törvénykönyv visszavonásáról.
	+ A Szerkesztőbizottság mellett újra felállt a Polgári Jogi Kodifikációs Főbizottság
	+ A Szerkesztőbizottság 2011. december 16-án átadta a minisztériumnak a bizottság szakmai szövegtervezetét,melyet a minisztérium változatlan formában 2012. február 15-én társadalmi vitára bocsátott

**Szerkezete**

Jellemzője, hogy az európai gyakorlatnak megfelelően az összes polgári joggal kapcsolatos szabályozást is tartalmazza, pl:

társasági jog, családi jog, stb egy törvénykönyvben.

Az új Polgári törvénykönyv könyvekből, részekből, címekből és fejezetekből épül fel.

 **A könyvek:**

A legnagyobb szerkezeti egység neve: "könyv", a kódex nyolc könyvre tagolódik, mégpedig a következő sorrendben:

* 1. könyv: "Bevezető rendelkezések" összesen 6 §,
* 2. könyv: "Az ember mint jogalany", összesen 55 §,
* 3. könyv: "A jogi személy", összesen 404 §,
* 4. könyv: "Családjog", összesen 244 §,
* 5. könyv: "Dologi jog", összesen 187 §,
* 6. könyv: "Kötelmi jog", összesen 592 §,
* 7. könyv: "Öröklési jog", összesen 100 §,
* 8. könyv: "Záró rendelkezések", összesen 8 §.

**Használata**

**Eddig Ptk. 15.§, most:**

* + **Pl.: 2:15.§**

Második Könyv 15.§-a

[A gyámhatóság jóváhagyása a kiskorú törvényes képviselőjének jognyilatkozatához]

* + **Pl.: 4:15.§**

Negyedik Könyv 15.§-a

[Érvénytelenítési per indításának jogosultsága]

* + **Pl.: 7:15.§**

Hetedik Könyv 15.§-a

[Írásbeli magánvégrendelet]

**A CSJK. tartalma**

1. Rész: Alapelvek
2. Rész: A házasság
3. Rész: Az élettársi kapcsolat családjogi hatásai
4. Rész: A rokonság
5. Rész: A gyámság

Alapelvek

Általában minden törvény bevezető rendelkezései között szerepelnek, céljuk, hogy tömören kifejezzék a törvény egészének eszmei alapját, szellemiségét, és közvetlen segítséget adjanak a jogalkalmazás számára. A vitákat a konkrét szabályoknak megfelelően kell eldönteni, DE! a mérlegelés és értelmezés során a bíróságoknak segítséget nyújtanak.

Ptk. alapelvei – korábbi 9 helyett 4 van, ezek:

* + - 1. Mellérendeltség és egyenjogúság elve szerint szabályozza a személyek alapvető vagyoni és személyi viszonyait – családjogi ügyekben nem mindig érvényesül pl.: szülő-gyermeki kapcsolat
			2. Értelmezési alapelv – a Ptk. rendelkezéseit az Alaptörvénnyel összhangban kell értelmezni, a polgári viszonyokra vonatkozó összes szabályt pedig a Ptk –val összhangban kell értelmezni
			3. Jóhiszeműség és tisztességesség elve – a jogok gyakorlása és a kötelességek teljesítése során e követelményeknek megfelelően kell eljárni és ezt megsérti az is, aki korábbi magatartásával ellentétes magatartást tanúsít valamilyen ügyben, és ezzel megtéveszti azt, aki ebben bízott.
			4. Elvárható magatartás elve – úgy kell eljárni, ahogy az az adott helyzetben általában elvárható, és saját felróható magatartására senki sem hivatkozhat (Pl. hibás teljesítésnél a kár egy ponton túl átszáll a másik félre)
			5. *Joggal való visszaélés tilalma – tulajdonképpen nem alapelv – ha ez azzal jár, hogy valaki megtagad egy jognyilatkozatot, azt a bíróság meghatározott esetekben pótolhatja, DE a családjogi viszonyokra ez nem terjed ki*

A CSJK. alapelvei – a családjog viszonylagos önállóságából és specialitásaiból adódnak. Szerepe van a jogon kívüli értékek megjelenésének, erkölcsi elvárások fontosságának, az állami beavatkozás elkerülésének.

1. A házasság és a család védelme 4:1.§– házasság védelme az élettársi kapcsolatokhoz képest, a szabad párválasztás joga is ide tartozik. Nem jelenti a házasság védelme azt, hogy a megromlott házasságot bármi áron az állam fenntartsa – de a meggondoltabbá tételét adminisztratív eszközökkel befolyásolni igyekszik, pl. előzetes bejelentkezés, békéltetés. A család védelme a tényleges családi kapcsolatokra is vonatkozik, nemcsak a házasságban létrejöttekre. Pl.: 1 évet meghaladó, közös gyermeket nevelő élettársak, kapcsolattartás a korábban vélelmezett apa esetében, nevelő és mostohaszülők szülői felügyeleti jogainak elismerése.
2. A gyermek érdekeinek és jogainak fokozottabb védelme4:2.§ – „mindenek felett álló érdekek” szóhasználata helyett – a gyermek a családi kapcsolatokban eleve a gyengébb fél helyzetében van – a családi döntéseknek ne a tárgya, hanem az érdekeltje legyen, családi kapcsolatait ápolhassa, családot pótló ellátást kapjon, jogait csak a saját érdekében lehessen korlátozni.
3. A házastársak egyenjogúságának elve 4:3.§ - minden „civilizált” országban alapvető követelmény – a házastársi és családi kapcsolatokban értendő, házasságon kívüli kapcsolatokban is megjelenik (pl. tartásdíj fizetési kötelezettség)
4. A méltányosság és a gyengébb fél védelmének elve 4:4.§ - a felek szempontjainak kölcsönös figyelembe vétel és a gyengébb, elsősorban a gyermek